স্টাফ রিপোর্টার \ মাধবপুরে লিটন মিয়া (৩৫) নামে এক মাদক ব্যবসায়ীকে আটক করে ৬ মাসের কারাদন্ড দিয়েছেন ভ্রাম্যমান আদালত। গতকাল বৃহস্পতিবার দুপুর ১টার দিকে নির্বাহী ম্যাজিস্ট্রেট চাই থোয়াইহলা চৌধুরীর এ দন্ডাদেশ দেন। পুলিশ সূত্রে জানা যায়, বৃস্পতিবার সকালে মাধবপুর উপজেলার কাচারী মহাসড়কে মাদকদ্রব্য নিয়ন্ত্রন অধিদপ্তর ও ভ্রাম্যমান আদালত যৌথ অভিযান পরিচালনা করে। এসময় তাকে মাদকসহ আটক করা হয়। পরে ভ্রাম্যমান আদালত তাকে ৬ মাসের কারাদন্ড প্রদান করেন। দন্ডপ্রাপ্ত লিটন মাধবপুর উপজেলার গোয়ালনগর গ্রামের দিলু মিয়ার পুত্র।